สตาร์ วอร์ส: ทีมโคตรโคลนมหากาฬ
ตอน > ซีซัน 1 (ค.ศ. 2021)

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันเผยแพร่เดิม |  |
| --- | --- | --- | --- | --- | --- | --- |
| 1 | 1 | "Aftermath" | สตวร์ด ลี, ซอล รูอิส และ นาธาเนียล วิลลานูเอวา | เจนนิเฟอร์ คอร์เบตต์ และ เดฟ ฟิโลนี | 4 พฤษภาคม ค.ศ. 2021 (2021-05-04) |  |
 หน่วยโคลน 99 หรือที่รู้จักกันในชื่อ “แบดแบทช์” ประกอบไปด้วยโคลนทรูปเปอร์ที่มีการกลายพันธุ์ ฮันเตอร์, เทค, ครอสแฮร์ และ เร็กเกอร์ รวมถึงโคลนไซบอร์ก เอคโค่ ในช่วงสงครามโคลน แบดแบทช์เข้าช่วยเหลือปรมาจารย์เจได เดปา บิลลาบา และเจไดพาดาวันของเธอ เคเลป ดูม บนดาวคัลเลอร์ ในระหว่างนั้นคำสั่งที่ 66 ถูกสั่งการทำให้มีการกระตุ้นโปรแกรมในโคลนทรูปเปอร์ปกติ ทำให้โคลนทรูปเปอร์เหล่านั้นฆ่าบิลลาบา แบดแบทช์ก็ได้รับคำสั่งนั้น แต่มีเพียงครอสแฮร์ที่รู้สึกอยากทำตามคำสั่งและฮันเตอร์ปล่อยให้ดูมหลบหนีไป หลังจากกลับไปที่ศูนย์สำหรับโคลนบนดาวคามิโน่ แบดแบทช์ได้รับรู้ว่าสงครามโคลนนั้นสิ้นสุดแล้วและจักรวรรดิกาแลกติกนั้นได้แทนที่สาธารณรัฐกาแลกติก พวกเขาได้พบกับเด็กผู้หญิงชื่อว่าโอเมก้า ซึ่งเธอก็เป็นโคลนกลายพันธ์เช่นกัน แกรนด์มอฟฟ์ทาร์คินได้มาเพื่อตรวจโคลนและได้ส่งแบดแบทช์ไปปราบผู้ก่อความไม่สงบบนดาวออนเดรอน พวกเขาค้นพบว่า “ผู้ก่อความไม่สงบ" นี้คือกลุ่มผู้ลี้ภัยที่อยู่ภายใต้ซอว์ เกอร์เรร่าผู้ปฏิเสธการเข้าร่วมจักรวรรดิใหม่ที่เกิดขึ้น แบดแบทช์ได้ละทิ้งปฏิบัติการนี้และกลับไปรับโอเมก้า แต่ถูกจับโทษฐานคิดก่อกบฏและครอสแฮร์ถูกจับไปกระตุ้นโปรแกรม ทำให้เขาต่อต้านหน่วยของเขาเอง แบดแบทช์ที่เหลือจึงหนีออกไปพร้อมกับโอเมก้า
| 2 | 2 | "Cut and Run" | สตวร์ด ลี | กูร์ซิมราน สันธู | 7 พฤษภาคม ค.ศ. 2021 (2021-05-07) |  |
 แบดแบทช์และโอเมก้าลี้ภัยไปดาวซาลีวคามีไปหาโคลนทรูปเปอร์ คัท ลอว์เควน ผู้เล่าให้พวกฟังถึงเรื่องของชิพยับยั้งซึ่งถูกโปรแกรมบนโคลนปกติและครอสแฮร์ เพื่อให้พวกเขาซื่อสัตย์ต่อจักรวรรดิหลังคำสั่งที่ 66 ด้วยการมีอยู่ที่มากขึ้นของกองทัพบนดาวนี้ คัทจึงมีแผนที่จะหนีพร้อมครอบครัวของเขา พวกเขาต้องการเชนโค้ดเพื่อจองขนส่งสาธารณะแต่คัทอาจจะโดนจับได้หากเขาพยายามที่จะขโมยเชนโค้ด เทคและเอคโค่จึงไปขโมยมาและโอเมก้าช่วยในการส่งเชนโค้ดนั้นให้คัทและครอบครัวของเขาทันเวลาในการขึ้นยาน ฮันเตอร์อยากให้โอเมก้าไปกับคัท เธอจะได้มีครอบครัว แต่เธอตัดสินในที่จะอยู่กับแบดแบทช์
| 3 | 3 | "Replacements" | นาธาเนียล วิลลานูเอวา | แมทท์ มิชโนเวทซ์ | 14 พฤษภาคม ค.ศ. 2021 (2021-05-14) |  |
 ยานของแบดแบทช์ “มารอเดอร์” เสียอยู่บนดาวซาลีวคามี พวกเขาติดอยู่บนดวงจันทร์และมังกรบนดวงจันทร์ออร์โดได้ขโมยชิ้นส่วนที่พวกเขาต้องใช้ในการซ่อมยานไป ฮันเตอร์และโอเมก้าจึงออกไปเอาชิ้นส่วนนั้นคืนมา ในระหว่างที่ฮันเตอร์หมดสติไป โอเมก้าเดินทางต่อด้วยตนเองและไปเอาชิ้นส่วนนั้นมาโดยปราศจากการต่อสู้ บนดาวคามิโน่นั้น ทาร์คินและพลเรือโทแรมพาร์ทแต่งตั้งให้ครอสแฮร์เป็นผู้บัญชาการหน่วยทหารเกณฑ์ใหม่ พวกเขาถูกส่งไปยังดาวออนเดรอนเพื่อกวาดล้างค่ายของเกอร์เรร่าแต่เกอร์เรร่านั้นได้หนีไปก่อนแล้ว ครอสแฮร์ได้ฆ่าทหารที่ไม่ภักดีต่อเขา ทำให้คนที่เหลือนั้นเชื่อฟัง ภารกิจจึงประสบความสำเร็จ ทาร์คินเห็นความเป็นไปได้ของทหารเกณฑ์ทำให้นายกรัฐมนตรีของคามิโน่ ลามา ซูนั้นเป็นห่วง
| 4 | 4 | "Cornered" | ซอล รูอิส | คริสเตียน เทเลอร์ | 21 พฤษภาคม ค.ศ. 2021 (2021-05-21) |  |
 ระหว่างทางไปยังที่ซ่อนบนดาวอิดาฟลอร์ แบดแบทช์มีความจำเป็นต้องหยุดจอดบนดาวที่ใกล้ที่สุดชื่อว่าแพนทอร่า เพื่อให้พวกเขามีเสบียงและเพื่อให้เทคสามารถดัดแปลงลายเซ็นของยานเพราะยานนี้อยู่รายชื่อหมายหัวของจักรวรรดิ เจ้าหน้าที่ที่ท่าจอดยานจดจำแบดแบทช์ได้และแจ้งเฟนเนค แชนด์ ทหารรับจ้างผู้ถูกว่าจ้างให้ไปรับตัวโอเมก้ามา ฮันเตอร์, เอคโค่ และโอเมก้าค้นห้าเสบียงในระหว่างที่เทคและเร็กเกอร์ซ่อมยาน เฟนเนค แชนด์คุมตัวโอเมก้า ทำให้ฮันเตอร์ต้องไล่ตามแชนด์ทั่วเมือง ฮันเตอร์และโอเมก้าหนีจากแชนด์ได้ และหลังจากการปรับปรุงยานเสร็จสิ้น แบดแบทช์ก็ได้ออกจากดาวแพนทอร่า
| 5 | 5 | "Rampage" | สจวร์ต ลี | ทามารา เบเชอร์-วิลคินสัน | 28 พฤษภาคม ค.ศ. 2021 (2021-05-28) |  |
 ด้วยความหวังว่าจะพบตัวผู้ว่าจ้างแชนด์ แบดแบทช์ได้ไปยังดาวออร์ดแมนเทลล์ ซึ่งเอคโค่รู้จักผู้ส่งข่าวชื่อว่าซิด เธอได้ให้ข้อเสนอว่าเธอจะหาข้อมูลเกี่ยวกับแชนด์ให้ แลกกับความช่วยเหลือของพวกเขา: นักค้าทาสได้จับตัวเด็กชื่อมูชิไป และซิดจะได้รับเงินรางวัลจากแจบบา เดอะ ฮัทท์หากแบดแบทช์สามารถนำตัวเด็กคนนี้กลับมาได้ แบดแบทช์สามารถที่จะหาตัวและสู้กับพวกค้าทาสได้ และนำตัวมูชิซึ่งเป็นแรนคอร์เด็ก หลังจากนำตัวเอไปให้ซิดแล้ว มูชิถูกมอบให้มือขวาของแจบบา บิบ ฟอร์ทูนา เพื่อแลกกับเงินรางวัล ซิดได้ให้เงินรางวัลบางส่วนให้กับฮันเตอร์แต่ไม่สามารถหาได้ว่าใครจ้างแชนด์ เธอเสนอที่จะให้งานทหารรับจ้างกับแบดแบทช์อีกในอนาคต
| 6 | 6 | "Decommissioned" | นาธาเนียล วิลลานูเอวา | อามานดา โรส มูโน | 4 มิถุนายน ค.ศ. 2021 (2021-06-04) |  |
 ซิดว่าจ้างแบดแบทช์ให้ไปรับดรอยด์ยุทธวิธีของฝ่ายแบ่งแยกซึ่งมีข้อมูลเกี่ยวกับการรบก่อนที่จะถูกทำลายที่จุดปลดระวางบนดาวคอเรลเลีย พวกเขาพบกับสองพี่น้องผู้ลักลอบของเถื่อน เทรซและราฟา มาร์เทซ ผู้กำลังตามหาดรอยด์เช่นกัน ชิพยับยั้งของเร็กเกอร์นั้นเริ่มที่จะทำงานหลังจากเขาเกิดอุบัติเหตุหัวชน เทคได้คัดลอกข้อมูลของดรอยด์วางแผนก่อนที่จะถูกทำลาย ในขณะที่เขาและสองพี่น้องตั้งโปรแกรมให้มันหักหลังดรอยด์ผู้คุมซึ่งกำลังเฝ้าเวรโรงงานนี้ ทำให้พวกเขาหนีมาได้ สองพี่น้องอธิบายให้ฟังว่าพวกเขาจะรับดรอยด์ไปให้ลุกค้าที่กำลังสู้กับจักรวรรดิ และฮันเตอร์ตัดสินใจที่จะให้ข้อมูลแก่พวกเธอ หลังจากนั้นสองพี่น้องเล่าให้ลูกค้าของพวกเธอฟังว่าจะหาแบดแบทช์ได้อย่างไร
| 7 | 7 | "Battle Scars" | ซอล รูอิส | เจนนิเฟอร์ คอร์เบตต์ | 11 มิถุนายน ค.ศ. 2021 (2021-06-11) |  |
 หลังจากที่พวกเขาล้มเหลวจากการไปรับข้อมูลของดรอยด์วางแผนมา ซิดบอกแบดแบทช์ว่าพวกเขาต้องทำงานใหญ่เพื่อล้างหนี้ที่มีต่อเธอ พวกเขาถูกขัดขวางโดยลูกค้าของสองพี่น้องมาร์เทซ อดีตกัปตันโคลนเร็กซ์ผู้ตกใจเมื่อได้รู้ว่าแบดแบทช์ยังไม่ได้นำชิพยับยั้งออก พวกเขาจึงไปยังดาวแบรคคาซึ่งเป็นดาวสุสานยานอวกาศซึ่งคุมโดยสแครปเปอร์กิลด์ และแอบเข้าไปบนยานลาดตระเวนเก่าของเจไดเพื่อใช้หน่วยแพทย์ของยานนั้น ชิพยับยั้งของเร็กเกอร์ทำให้เขาทำร้ายเพื่อนร่วมหน่วยโคลนของเขาแต่เขาถูกทำให้สลบไปและนำชิพออกจากตัวเขา เร็กซ์ได้จากไปหลังจากที่เอาชิพออกสำเร็จ ในระหว่างที่พวกเขาบอกลากัน ฮันเตอร์ได้ถูกพบโดยสมาขิกของสแครปเปอร์กิลด์
| 8 | 8 | "Reunion" | สตวร์ด ลี | คริสเตียน เทเลอร์ | 18 มิถุนายน ค.ศ. 2021 (2021-06-18) |  |
 สแครปเปอร์กิลด์ได้แจ้งให้จักรวรรดิทราบถึงตำแหน่งของแบดแบทช์และครอสแฮร์ถูกส่งไปฆ่าพวกเขา ด้วยความที่ลามา ซูเป็นห่วงว่าโอเมก้าไม่น่าจะรอดกลับมาได้อย่างปลอดภัย เขาจึงจ้างนักล่าเงินรางวัลอีกรายหนึ่งเพื่อมารับเธอกลับไป แบดแบทช์พยายามที่จะเข้าถึงยาน “มารอเดอร์” ผ่านเครื่องยนต์ไอออนของยานลาดตระเวนเจได ครอสแฮร์สามารถดักพวกเขาไว้ข้างในได้และสั่งให้เปิดเครื่องยนต์ แต่พวกเขาใช้ระเบิดที่หามาได้จากคลังแสงของยานลาดตระเวนในการหลบหนี และครอสแฮร์ได้รับบาดเจ็บจากการจุดติดเครื่องยนต์ ฮันเตอร์และโอเมก้าเผชิญหน้ากับนักล่าเงินรางวัลแคด เบนผู้ยิงฮันเตอร์และลักพาตัวโอเมก้าไป คนอื่น ๆ ในหน่วยตามมาช่วยและแบกฮันเตอร์ที่บาดเจ็บไปยังยาน “มารอเดอร์” และหลบหนีไป
| 9 | 9 | "Bounty Lost" | แบรด ราว และ นาธาเนียล วิลลานูเอวา | แมทท์ มิชโนเวทซ์ | 25 มิถุนายน ค.ศ. 2021 (2021-06-25) |  |
 ในระหว่างที่พวกเขาไล่ตามเบน แบดแบทช์ได้รู้ว่าโอเมก้าเป็นโคลนของแจงโก้ เฟทท์ที่ไม่ได้รับการปรับแต่ง จึงเป็นเพียงแหล่งสำหรับเก็บชิ้นส่วนพันธุกรรมสำหรับการโคลนที่สดใหม่แหล่งเดียวเท่านั้น ระหว่างทางไปศูนย์โคลนเก่าของคามิโน่บนดาวโบราวิโอเพื่อส่งตัวเธอ โอเมกาหลอกโบโดซึ่งเป็นดรอยด์ผู้ช่วยของเบนให้ปล่อยตัวเธอ ทำให้เธอสามารถส่งสัญญาณหาแบดแบทช์ได้ ลามา ซูส่งทอน วีมารับตัวโอเมก้าและสั่งให้นาลา เซกำจัดเธอ หลังการดึงชิ้นส่วนพันธุกรรมออกมาจากเธอเสร็จสิ้น นาลา เซห่วงใยโอเมก้าและต้องการให้เธอปลอดภัย เธอจึงส่งแชนด์มาช่วยโอเมก้า แชนด์ต้องการฆ่าทอน วีและสู้กับเบน ทำให้โอเมก้าสามารถหลบหนีไปได้และถูกรับตัวไปโดยแบดแบทช์
| 10 | 10 | "Common Ground" | ซอล รูอิส | กูร์ซิมราน สันธู | 2 กรกฎาคม ค.ศ. 2021 (2021-07-02) |  |
 บนดาวแรซัสซึ่งเคยเป็นที่ตั้งของรัฐบาลฝ่ายแบ่งแยกในช่วงสมัยสงครามโคลน จักรวรรดิได้ประกาศกฎอัยการศึกด้วยความช่วยเหลือจากสมาชิกวุฒิสภาท้องถิ่น อาวี ซิงห์ แต่กระนั้น ซิงห์ได้พูดต่อต้านจักรวรรดิในระหว่างการกล่าวต่อประชาชนและถูกจับตัวไป หุ่นยนต์พิธีการของเขา จีเอส-8 ได้ว่าจ้างซิดให้ช่วยซิงห์ เธอจึงส่งแบดแบทช์มา; พวกเขารู้สึกอึดอัดใจที่จะให้ความช่วยเหลือหลังจากสู้กับฝ่ายแบ่งแยกมาในช่วงสงครามโคลน โอเมก้าถูกทิ้งไว้เพราะมีนักล่าค่าหัวหมายหัวเธอไว้และเธอก็เล่นดีจาริกชนะจนมีเงินมาล้างหนี้ซิด ด้วยความช่วยเหลือของจีเอส-8 แบดแบทช์ได้ช่วยซิงห์และพาเขาไปยังซิดเพื่อรับเงินตอบแทน
| 11 | 11 | "Devil's Deal" | สตวร์ด ลี | ทามาลา เบเชอร์-วิลคินสัน | 9 กรกฎาคม ค.ศ. 2021 (2021-07-09) |  |
 ในระหว่างที่สมาชิกวุฒิสภาออร์น ฟรี ทาประกาศตั้งแท่นขุดเจาะใหม่ของจักรวรรดิบนดาวไรลอธและสนับสนุนให้นักสู้เพื่ออิสรภาพทวิเล็กปลดอาวุธ หัวหน้าฝ่ายต่อต้านชาม ซินดูลลาประกาศสนับสนุนจักรวรรดิต่อสาธารณะ ร้อยโทโกบิ กลีซึ่งเป็นลูกน้องของชามพาเฮราซึ่งเป็นลูกสาวของชามทำภารกิจลับในการไปรับอาวุธจากแบดแบทช์ ทำให้เฮราได้สนิทกับโอเมก้า ครอสแฮร์ตามพวกเขามาและจักรวรรดิจับกุมตัวกลีและเฮราในโทษฐานทรยศ ชามโจมตีขบวนรถของจักรวรรดิเพื่อช่วยเหลือภรรยาของเขา, เอเลนี และนักสู้เพื่ออิสรภาพคนอื่น ๆ ครอสแฮร์ยิง ออร์น ฟรี ทา ทำให้แรมพาร์ทสามารถจัดฉากให้ชามผิดในฐานพยายามสังหารทา หลังจากนั้นชาม, เอเลนี และกลีถูกจับกุมตัวแต่เฮราหลบหนีออกมาได้
| 12 | 12 | "Rescue on Ryloth" | นาธาเนียล วิลลานูเอวา | เจนนิเฟอร์ คอรเบตต์ | 16 กรกฎาคม ค.ศ. 2021 (2021-07-16) |  |
 เฮราติดต่อโอเมก้าและขอให้แบดแบทช์ช่วยเหลือพ่อแม่ของเธอ ฮันเตอร์ไม่คิดว่าการช่วยเหลือนี้จะคุ้มกับความเสี่ยงแต่โอเมก้าโน้มน้าวเขา เฮรา โอเมก้า เทค และเร็กเกอร์ได้โจมตีแท่นขุดเจาะใหม่ของจักรวรรดิบนดาวไรลอธเพื่อเบี่ยงเบนความสนใจ ในระหว่างที่เอคโค่และฮันเตอร์ปล่อยตัวชาม เอเลนี และนักสู้เพื่ออิสรภาพคนอื่น ๆ ครอสแฮร์ค้นพบถึงแผนนี้แล้ววางกับดักไว้แต่กัปตันฮาวเซอร์—ผู้ภักดีต่อชาม—เตือนพวกเขาเรื่องกับดักและเผชิญหน้ากับเพื่อนทหารของเขา ฮาวเซอร์ถูกจับกุมตัวในขณะที่แบดแบทช์และนักสู้เพื่ออิสรภาพทั้งหลายหลบหนีไปได้ แรมพาร์ทตระหนักว่าเขาประเมินแบดแบทช์ต่ำไปและออกคำสั่งอนุญาตให้ครอสแฮร์ตามล่าพวกเขา
| 13 | 13 | "Infested" | ซอล รูอิส | อามานดา โรส มูโน | 23 กรกฎาคม ค.ศ. 2021 (2021-07-23) |  |
 แบดแบทช์กลับมาจากภารกิจและพบว่าบาร์ของซิดนั้นอยู่ภายใต้การครอบครองของเจ้าพ่อมาเฟีย โรแลนด์ ดูแรนด์ พวกเขาพบว่าซิดอยู่ข้างนอก แล้วเธอก็เปิดเผยแผนในการเอาบาร์คืนโดยการขโมยรายการส่งสไปซ์ของโรแลนด์ที่มีไว้สำหรับกลุ่มอาชญากรไพค์ แบดแบทช์และซิดเข้าไปในออฟฟิศของซิดผ่านอุโมงค์ใต้ดินที่เต็มไปด้วยฝูงเออร์ลิงก์ พวกเขาสามารถขโมยสไปซ์มาได้แต่ถูกตามโดยผู้ดูแลของโรแลนด์ซึ่งทำให้ฝูงเออร์ลิงก์ตื่นจากความหลับใหล พวกเขาหลบหนีมาจากอุโมงค์ได้แต่สูญเสียสไปซ์ไป พวกไพค์จับโอเมก้าเป็นตัวประกันไป ในขณะที่แบดแบทช์และซิดได้สไปซ์คืนมา หลังจากนั้นพวกไพค์จึงปล่อยให้ซิดครอบครองบาร์ของเธออีกครั้ง
| 14 | 14 | "War-Mantle" | สตวร์ด ลี | ดามานี จอห์นสัน | 30 กรกฎาคม ค.ศ. 2021 (2021-07-30) |  |
 เร็กซ์ติดต่อแบดแบทช์และขอให้พวกเขาตอบสัญญาณแจ้งเหตุร้ายจากผู้บัญชาการโคลนเกรเกอร์บนดาวดาโร ณ แหล่งที่มาของสัญญาณ พวกเขาค้นพบกันฐานทัพจักรวรรดิซึ่งมีทหารเกณฑ์กำลังถูกฝึกฝนโดยโคลนคอมมานโด เพื่อทดแทนกองทัพโคลนทรูปเปอร์ ฮันเตอร์ เทค และเอคโค่แทรกซึมเข้าไปในฐานทัพ ในขณะที่โอเมก้าและเวร็กเกอร์อยู่เป็นทีมสำรองที่ยาน แบดแบทช์ช่วยเหลือเกรเกอร์ได้แต่ฮันเตอร์ถูกจัมกุมตัวไประหว่างการหลบหนี บนดาวคามิโน่ ลามา ซู และนาลา เซวางแผนในการหลบหนีจากจักรวรรดิ หลังจากที่จักรวรรดิยกเลิกสัญญากองทัพโคลนของพวกเขา แต่พวกเขาถูกจับโดยแรมพาร์ท เขาบอกว่าจักรวรรดิมีแผนจะให้นาลา เซเป็นนักวิทยาศาสตร์แต่ไม่มีแผนนั้นสำหรับลามา ซู
| 15 | 15 | "Return to Kamino" | นาธาเนียล วิลลานูเอวา | แมทท์ มิชโนเวทซ์ | 6 สิงหาคม ค.ศ. 2021 (2021-08-06) |  |
 ฮันเตอร์ถูกพาตัวไปยังเมืองทิโพก้าบนดาคามิโน่ ที่ซึ่งจักรวรรดิได้อพยพบุคลากรที่สำคัญและกำจัดที่เหลือไปหมดแล้ว ครอสแฮร์เปิดเครื่องติดต่อของฮันเตอร์เพื่อล่อคนที่เหลือของแบดแบทช์ไปยังที่นั่น โอเมก้าบอกให้คนอื่น ๆ รู้ถึงทางเข้าลับไปยังแล็บลับของ นาลา เซ ที่ซึ่งพวกเขาทั้งหมดถูกสร้าง และที่ซึ่งพวกเขาพบกับดรอยด์เอซี-3 พวกเขาค้นหาฮันเตอร์ผู้ที่พยายามที่จะโน้มน้าวครอสแฮร์ให้นำชิพยับยั้งของเขาออก แต่ครอสแฮร์กลับเปิดเผยว่าชิพนั้นได้ถูกนำออกไปแล้วและเขาก็ยินดีที่จะทำงานให้กับจักรวรรดิ ฮันเตอร์ทำให้ครอสแฮร์สลบไป ในขณะที่แรมพาร์ทเริ่มที่จะทำลายเมืองทิโพก้าภายใต้คำสั่งของทาร์คิน โดยยังมีแบดแบทช์และครอสแฮร์อยาในนั้น
| 16 | 16 | "Kamino Lost" | ซอล รูอิส | เจนนิเฟอร์ คอร์เบตต์ | 13 สิงหาคม ค.ศ. 2021 (2021-08-13) |  |
 แรมพาร์ทและจักรวรรดิจากไปในขณะที่ซากของเมืองทิโพก้านั้นจมดิ่งสู่ก้นมหาสมุทร โอเมก้าและเอซี-3 ช่วยครอสแฮร์ในระหว่างที่พวกเขาติดอยู่ในห้องที่น้ำกำลังท่วม หลังจากที่ซากของเมืองจมลงก้นมหาสมุทนเรียบร้อยแล้ว พวกเขาสามารถหาทางไปยังท่อที่เชื่อมต่อไปยังยาน “มารอเดอร์” แต่พบว่าท่อนั้นเสียหาย ครอสแฮร์แนะนำให้เอซี-3 นำทางพวกเขาไปยังผิวน้ำโดยให้พวกเขาอยู่ในแคปซูล แต่ดรอยด์นี้กลับแบตหมดในระหว่างขึ้นไป โอเมก้าพยายามช่วยเอซี-3 จนเกือบจมน้ำแต่ได้ครอสแฮร์มาช่วยไว้ก่อน เมื่อพวกเขาถึงยาน “มารอเดอร์” ครอสแฮร์เลือกที่จะแยกทางกับแบดแบทช์ นาลา เซถูกนำตัวไปยังศูนย์ลับของจักรวรรดิที่เขาแทนทิส